ระเบียบกรุงเทพมหานคร ว่าด้วยวิธีปฏิบัติเกี่ยวกับการกู้ยืมเงินหรือทำการ	เบิกเงินเกินบัญชีจากธนาคารหรือสถาบันการเงินของสถานธนานุบาลกรุงเทพมหานคร พ.ศ.2538
ระเบียบกรุงเทพมหานคร
ระเบียบกรุงเทพมหานคร
ว่าด้วยวิธีปฏิบัติเกี่ยวกับการกู้ยืมเงินหรือทำการ
เบิกเงินเกินบัญชีจากธนาคารหรือสถาบันการเงิน
ของสถานธนานุบาลกรุงเทพมหานคร
พ.ศ.๒๕๓๘
---------------------

 อาศัยอำนาจตามความในข้อ
๕ และข้อ ๑๗ แห่งข้อบัญญัติกรุงเทพมหานคร เรื่อง 
สถานธนานุบาลกรุงเทพมหานคร พ.ศ.๒๕๓๔ และข้อ ๗
แห่งข้อบัญญัติกรุงเทพมหานคร เรื่อง 
สถานธนานุบาลกรุงเทพมหานคร พ.ศ.๒๕๓๔
ซึ่งแก้ไขเพิ่มเติมโดยข้อบัญญัติกรุงเทพมหานคร 
เรื่อง สถานธนานุบาลกรุงเทพมหานคร (ฉบับที่ ๒) พ.ศ.๒๕๓๖
ผู้ว่าราชการกรุงเทพมหานคร 
จึงกำหนดระเบียบว่าด้วยวิธีปฏิบัติเกี่ยวกับการกู้ ยืมเงิน
หรือทำการเบิกเงินเกินบัญชีจากธนาคาร
หรือสถาบันการเงินของสถานธนานุบาลกรุงเทพมหานครขึ้นไว้
ดังต่อไปนี้

 ข้อ ๑
ระเบียบนี้เรียกว่า "ระเบียบกรุงเทพมหานคร
ว่าด้วยวิธีปฏิบัติเกี่ยวกับการกู้ 
ยืมเงิน
หรือทำการเบิกเงินเกินบัญชีจากธนาคารหรือสถาบันการเงินของสถานธนานุบาล
กรุงเทพมหานคร พ.ศ.๒๕๓๘"

 ข้อ ๒
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ข้อ ๓
บรรดาระเบียบ ข้อบังคับ หรือคำสั่งอื่นใดในส่วนที่ได้กำหนดไว้แล้วใน
ระเบียบนี้ หรือซึ่งขัดหรือแย้งกับระเบียบนี้
ให้ใช้ระเบียบนี้แทน

 ข้อ ๔
ในระเบียบนี้
 "คณะกรรมการ" หมายความว่า
คณะกรรมการบริหารกิจการสถานธนานุบาล
กรุงเทพมหานคร
 "ประธานกรรมการ" หมายความว่า
ประธานกรรมการบริหารกิจการสถานธนานุบาล
กรุงเทพมหานคร
 "ผู้อำนวยการ" หมายความว่า
ผู้อำนวยการสำนักงานสถานธนานุบาล
กรุงเทพมหานคร

 ข้อ ๕
การกู้ ยืมเงินหรือทำการเบิกเงินเกินบัญชีจากธนาคารหรือสถาบันการเงิน 
สำนักงานสถานธนานุบาลกรุงเทพมหานคร
จะกระทำได้ต้องได้รับความเห็นชอบจากสภา
กรุงเทพมหานครก่อน และต้องอยู่ภายใต้เงื่อนไข ดังต่อไปนี้
 (๑) มีเหตุจำเป็นหรือเร่งด่วน
และเหตุนั้นต้องอยู่ในขอบเขตอำนาจหน้าที่ของสำนัก
งานสถานธนานุบาลกรุงเทพมหานคร
หรือสถานธนานุบาลกรุงเทพมหานคร หรือ
 (๒)
เพื่อใช้เป็นทุนหมุนเวียนในการดำเนินกิจการตามปกติ หรือการขยาย หรือการ
พัฒนาการดำเนินกิจการสถานธนานุบาลกรุงเทพมหานคร

 ข้อ ๖
ให้สำนักงานสถานธนานุบาลกรุงเทพมหานคร เสนอรายละเอียดต่าง ๆ ต่อ
คณะกรรมการเพื่อพิจารณาก่อนทุกครั้ง
โดยอย่างน้อยต้องมีรายละเอียดเกี่ยวกับวงเงิน ชื่อธนาคาร 
หรือสถาบันการเงิน ระยะเวลา อัตราดอกเบี้ย
และหลักประกันในการกู้ ยืมเงิน หรือทำการเบิกเงิน
เกินบัญชี
 เมื่อคณะกรรมการพิจารณาแล้วให้นำเสนอผู้ว่าราชการกรุงเทพมหานครเพื่อ
พิจารณาและขอความเห็นชอบจากสภากรุงเทพมหานครต่อไป

 ข้อ ๗
ให้ผู้ว่าราชการกรุงเทพมหานครมีอำนาจในการลงนามในสัญญาการกู้ 
ยืมเงิน
หรือการเบิกเงินเกินบัญชีจากธนาคารหรือสถาบันการเงินในนามของกรุงเทพมหานคร โดย
ให้ประธานกรรมการและผู้อำนวยการ ลงนามในสัญญาในฐานะพยาน

 ข้อ ๘
ให้ปลัดกรุงเทพมหานครรักษาการตามระเบียบนี้

 ประกาศ ณ
วันที่ ๒ มีนาคม พ.ศ.๒๕๓๘
  ร้อยเอก กฤษฎา อรุณวงษ์ ณ อยุธยา
 
ผู้ว่าราชการกรุงเทพมหานคร

[รก.๒๕๓๘/พ๘ง/๑๕๘/๑๕ มีนาคม ๒๕๓๘]

 เพ็ญพร/พิมพ์/แก้ไข
  ๒๘/๐๘/๔๕
 
B+A